stanford-oval/wikipedia huggingface dataset:
אן ארבור
דמוגרפיה

על פי מפקד התושבים האמריקני שנערך בשנת 2010, בעיר 113,394 תושבים, המתגוררים בצפיפות של 2653.47 תושבים לקילומטר ריבועי. הצפיפות העירונית נמוכה יותר מהפרוורים במעגל הקרוב לעיר דטרויט, שהיא העיר הגדולה הקרובה לאן ארבור, אך צפופה יותר מאשר הפרוורים במעגל הרחוק יותר מדטרויט.
בעיר כ-73.0% לבנים, 7.7% אפרו-אמריקנים, 0.3% אמריקאים ילידים ("אינדיאנים"), 14.4% אסיאתים. היספאנים ממקורות שונים מהווים כ-4.1% מתושבי העיר. מתוך כלל משקי הבית בעיר, 23.0% כוללים ילדים מתחת לגיל 18 המתגוררים בבית, 37.8% הם זוגות נשואים המתגוררים יחד, 7.5% מורכבים מאשה המנהלת את משק הבית ללא גבר ו-52.5% היו "לא משפחות". זהו מספר גבוה יחסית לעיר אמריקנית, בין השאר בשל שיעור הסטודנטים הגבוה והנטייה לחיות במערכות זוגיות אלטרנטיביות ולאו דווקא משפחתיות מסורתיות, נטייה המאפיינת ערים ליברליות.
ההכנסה החציונית למשק בית בעיר עמדה במפקד האוכלוסין על $46,299 וההכנסה החציונית למשפחה הייתה $71,293. בנתונים אלו נרשמה עלייה במדידות סטטיסטיות שונות שנערכו אחרי המפקד.
הפשיעה בעיר נמוכה מהממוצע הארצי והממוצע המדינתי ונתוני הפשיעה האלימה נמוכים עוד יותר מהממוצע. למעשה, הפשיעה הנמוכה מאוד, דווקא במישיגן, הנתפסת כמדינה מסוכנת יחסית, היא גורם מושך למשפחות מהמעמד הבינוני-גבוה ואנשי אקדמיה.
כלכלה

אוניברסיטת מישיגן מעצבת במידה רבה את כלכלת העיר. היא מעסיקה למעלה מ-30,000 איש במגוון תחומים ויחידות. גם מעסיקים גדולים אחרים בעיר קשורים לאוניברסיטה והיא מהווה להם מוקד משיכה: היי-טק, ביו טכנולוגיה, מכוני מחקר, שירותי בריאות ואחרים.
היי-טק מהווה מרכיב חשוב בכלכלת אן ארבור. מפעלים טכנולוגיים רבים התיישבו בעיר, בזכות הנגישות לידע ולכח אדם מיומן המגיע מאוניברסיטת מישיגן ובהם: מאגר הידע האקדמי החשוב JSTOR, יצרני תרופות, חברות תוכנה ועוד. חברת הענק פייזר, המתמחה בשיווק וייצור תרופות, הייתה אחד המעסיקים הגדולים בעיר בפרט ובמדינת מישיגן בכלל, עד המשבר הגדול של שנת 2008. החברה המשיכה לפעול בעיר, אם כי במתכונת מצומצמת ורוב מתקני המחקר והפיתוח שלה נקנו על ידי האוניברסיטה. נכון ל-2012 העיר עדיין מהווה מוקד משיכה למכוני מחקר ופיתוח מדעיים של גופים שונים, כגון הסוכנות להגנת הסביבה של האו"ם וטויוטה.
תארים

בשנים האחרונות העיר זוכה למגוון רחב של תארים חיוביים במידרוגים שונים: 
מגזין הפורבס כלל אותה בין הערים עם ספורט המכללות הטוב במדינה, בין השאר בשל קבוצת הפוטבול Michigan Wolverines המשחקת באצטדיון מישיגן, שהוא מאצטדיוני הפוטבול הגדולים בעולם; 
היא מוקמה ראשונה ברשימת הערים החכמות באמריקה; בין הערים הטובות לגור בהן עבור רווקים; ובין 100 הערים עם איכות החיים הגבוהה ביותר באמריקה בדירוג ה-CNN.
הקהילה היהודית

באן ארבור קהילה יהודית קטנה ומספר מרכזי דת ותרבות המספקים שירותים ליהודי העיר וליהודים באזור כולו. לקהילה אופי שונה בתכלית מהקהילה היהודית הגדולה, אמידה ושמרנית של מטרופולין דטרויט הסמוך והיא נחשבת פרוגרסיבית, ליברלית ואינטלקטואלית. הקהילה מאורגנת בפדרציה של אן ארבור, הממוקמת במבנה בדרום העיר. במבנה, שהוא מרכז קהילתי יהודי, ממוקם בית ספר יהודי, גני ילדים, מרכז ספורט קטן, חדרי הרצאות וחוגים, משרדי הפדרציה והקהילה וחצר משחקים גדולה. במרכז מתקיימים אירועים שונים לאורך השנה, בעיקר לבני נוער, משפחות וקשישים.
הקהילה נחשבת מגוונת מבחינה גזעית ואוריינטציה דתית ותרבותית. עם השנים הקהילה תומכת פחות ופחות במטרות בישראל ומעבירה את תמיכתה למטרות בתוך הקהילה, בין השאר במשפחות יהודיות מתחת לקו העוני, סיוע בחינוך וכדומה. הקהילה גם תומכת במטרות חברתיות בעיר אן ארבור, כגון נוער מנותק, משפחות פליטים ומטרות סביבתיות.
בעיר פועלים שלושה בתי כנסת, בית חב"ד, בית הלל בקמפוס ושני מחנות קיץ לילדים: מחנה "גן ישראל" המופעל על ידי בית חב"ד ומחנה "רעננה", המופעל על ידי חטיבת הנוער של המרכז הקהילתי היהודי.
ערים תאומות

לאן ארבור 7 ערים תאומות:
גרמניה טיבינגן, גרמניה (מ־1967)
בליז בליז סיטי, בליז (מ־1968)
יפן היקון, יפן (מ־1969)
קנדה פטרבורו, קנדה (מ־1971)
ניקרגואה יואיגאלפה, ניקרגואה (מ־1971)
קובה רמדיוס, קובה (מ־1972)
סנגל דקר, סנגל (מ־1972)
הערות שוליים

↑  America’s top 20 most liberal-friendly counties.The Daily Caller, April 9, 2010.
↑  Martis, Kenneth C. (1989). The Historical Atlas of Political Parties in the United States Congress. New York: Macmillan Publishing Company.
↑  רשימת נציגי ארצות הברית בבית הנבחרים 1837-2003.
↑  "Reported crime in United States-Total". U.S. Department of Justice Office of Justice Programs – Bureau of Justice Statistics. 2006-12-13. Retrieved 2008-08-04.
↑  "Ann Arbor, MI". US News and World Reports. 2010. נבדק ב-3 בינואר 2010. {{cite news}}:  (עזרה)
↑  University of Michigan Museum of Natural History, History.
↑  The Kelsey Museum of Archeology at the University of Michigan, About Us (ארכיון).
↑  University of Michigan School of Dentistry, Sindecuse Museum of Dentistry (ארכיון).
↑  Big House Again! Michigan Stadium Capacity Announced at 109,901, July 14, 2010.
↑  Michiganradio.org.
↑  "Ann Arbor Guide 2003-4". Ecurrent.com. 2003–2004. אורכב מ-המקור ב-2005-07-27. נבדק ב-2005-08-17..
↑  Top College Sports Towns.
↑  Ann Arbor, Cambridge, Berkeley are smartest big cities.
↑  10 Best Cities for Singles.
↑  CNN: 100 Best Cities.
| דגל מישיגן מדינת מישיגן |
| --- | --- | --- |
| בירת המדינה | לאנסינג |  |
| אזורים גאוגרפיים | המטרופולין של דטרויט • מיצ'ינה |  |
| היישובים הגדולים ביותר | דטרויט • גרנד ראפידס • וורן • סטרלינג הייטס • לאנסינג • אן ארבור • פלינט • דירבורן • ליבוניה • וסטלנד • טרוי • פרמינגטון הילס • קאלאמאזו • ויומינג • סאות'פילד • רוצ'סטר הילס • טיילור • סנט קלייר שורס • פונטיאק • דירבורן הייטס |  |
| נושאים נוספים | מחוזות • סמלים • היסטוריה • דמוגרפיה • יהדות מישיגן |  |
| --- | --- |
בקרת זהויות :  NLI: 987007554955905171  BNE: XX5551769  BnF: cb119492728 (data)  CANTIC: a11851600  GND: 4079792-2  LCCN: n79022219  MusicBrainz: a1bb8b02-0496-4cfa-a771-2482e55451af  NARA: 10045538  NKC: ge235084  SUDOC: 069890633  VIAF: 136663076   WorldCat (עם VIAF): 136663076 
רחוב מיין, שנת 1908 לערך
רחבת הקמפוס המרכזית, אוניברסיטת מישיגן
קומפלקס המחקר וההוראה לביו-רפואה
פארק גאלופ ובמרכזו נהר יורון המתפתל, המהווה מרכז נופש, ספורט ימי וריאה ירוקה של העיר
אפרים תבורי

אפרים תבורי (פופיק) (באוקראינית: Ефраїм Табурі; ט"ז באלול תר"ס, 10 בספטמבר 1900 - ו' בניסן תשי"ז, 7 באפריל 1957) היה פוליטיקאי ישראלי וחבר הכנסת הראשונה והשנייה.
תבורי נולד בטולצ'ין שבאימפריה הרוסית וקיבל חינוך מסורתי וכללי. היה פעיל בתנועה הציונית-סוציאליסטית ובשל כך נעצר על ידי השלטונות הסובייטיים.
ב-1924 עלה לארץ ישראל, עבד בעיריית תל אביב והיה מזכיר מפלגת אחדות העבודה בתל אביב מ-1927, וחבר מועצת פועלי תל אביב מ-1929.
נשא לאשה את רות לונדון, ונולדה להם בת יחידה אסתר (אסתר ארדיטי 1931–2005).
כיהן כחבר הכנסת מטעם מפא"י בשנים 1949–1955.
תבורי היה אחד מחברי הכנסת שהתנגדו נמרצות לחוקה, בטענה שחוקה פורמלית היא חסרת משמעות. בדיון שנערך בכנסת ב-13 במאי 1950 אמר: "גם בלי חוקה פורמלית תהיה מדינה דמוקרטית ומתוקנת ולא יהיה מה להתבייש, לא מפני סוריה שיש לה קונסטיטוציה וגם לא מפני רוסיה..." הוא הוסיף ודיבר גם על סכנה של "...תבערה גדולה מאוד, מלחמת דת ומלחמת אידאות".
תבורי נפטר ב-7 באפריל 1957 ונקבר בבית הקברות נחלת יצחק.
זאב שנקר אמר עליו:
בית התרבות "בית תבורי" בתל אביב נקרא על שמו.
לאחר מותו התגלעה מחלוקת בין אלמנתו ובין פילגשו בנושא הקצבה. הוחלט שהאלמנה תקבל את הקצבה מהכנסת והמפלגה תדאג לקצבה עבור הפילגש.
לקריאה נוספת

אפרים תבורי, משער אל שער, הוצאת מועצת פועלי תל אביב-יפו, תשי"ט
הערות שוליים

↑  מצבה על קברו
↑  אפרים תבורי באתר GRAVEZ
↑  ירון לונדון, "לו הייתי פיראט - זיכרונות", הוצאת כתר, 2014 עמוד 78
| --- | --- |
בקרת זהויות :  NLI: 987007515456405171  ISNI: 0000 0000 2369 8449  VIAF: 72752611   WorldCat (עם VIAF): 72752611 
| חברי הכנסת הראשונה |
| --- | --- | --- |
| מפא"י | דוד בן-גוריון • משה שרת • אליעזר קפלן • (דוד רמז) • יוסף שפרינצק* • גולדה מאיר • יצחק בן-צבי • זלמן שזר • דב יוסף • חיים בן אשר • אברהם הרצפלד • עדה מימון • שלמה לביא • שמואל דיין • יוסף ברץ • יחיאל דובדבני • בבה אידלסון • פרץ נפתלי • פנחס לבון • זלמן ארן • בן-ציון דינור • אליהו הכרמלי • נטע הרפז • (יהודית שמחוני) • (אבא חושי) • יזהר סמילנסקי • ראובן שרי • יונה כסה • אפרים תבורי • (יוסף מיכאל לם) • (אריה שפטל) • (אברהם טביב) • צבי יהודה • עקיבא גוברין • יוסף אפרתי • אריה בהיר • חסיה דרורי • אליעזר ליבנה • דוד הכהן • ישראל גורי • עמי אסף • מאיר ארגוב • דבורה נצר • שרגא גורן • השל פרומקין • דוד בר-רב-האי • (יצחק קנב) • (הרצל ברגר) • (ז'ניה טברסקי) • (ישראל ישעיהו-שרעבי) • (ברוך אזניה) • (מנחם כהן) • (רפאל בש) |  |
| מפ"ם | (יצחק טבנקין) • מאיר יערי • יעקב חזן • נחום ניר-רפאלקס • אהרן ציזלינג • מרדכי בנטוב • ישראל גלילי • יעקב ריפתין • משה סנה • ברל רפטור • אליעזר פרי • משה ארם • חנה למדן • חנן רובין • ישראל בר-יהודה • מנחם בדר • פייגה אילנית • יצחק בן-אהרן • (דב בר-ניר) • (מנחם רצון) • (דוד ליבשיץ) |  |
| החזית הדתית המאוחדת | יהודה לייב פישמן מימון • יצחק מאיר לוין • חיים משה שפירא • משה אונא • בנימין מינץ • דוד צבי פנקס • מאיר דוד לוונשטיין • זרח ורהפטיג • אליהו-משה גנחובסקי • קלמן כהנא • מרדכי נורוק • יוסף בורג • אהרן-יעקב גרינברג • אברהם יהודה גולדראט • אברהם-חיים שאג • (משה קלמר) • (אליהו מזור) |  |
| תנועת החירות | מנחם בגין • אורי צבי גרינברג • יעקב מרידור • אריה בן-אליעזר • אברהם רקנאטי • יוחנן בדר • הלל קוק • חיים לנדאו • שמואל מרלין • חיים כהן-מגורי • אליהו לנקין • שמואל כץ • ערי ז'בוטינסקי • אסתר רזיאל-נאור |  |
| הציונים הכלליים | פרץ ברנשטיין • ישראל רוקח • שושנה פרסיץ • יוסף ספיר • יעקב קליבנוב • יעקב גיל • יוסף סרלין |  |
| המפלגה הפרוגרסיבית | פנחס רוזן • אברהם גרנות • אידוב כהן • יזהר הררי • ישעיהו פורדר |  |
| ספרדים ועדות מזרח | בכור-שלום שטרית • אליהו אלישר • אברהם אלמליח • משה בן-עמי |  |
| מק"י | שמואל מיקוניס • תופיק טובי • אליעזר פרמינגר • מאיר וילנר |  |
| הרשימה הדמוקרטית של נצרת | סיף א-דין א-זועבי, אמין-סלים ג'רג'ורה |  |
| מפלגת הלוחמים | נתן ילין-מור |  |
| ויצו | רחל כהן-כגן |  |
| התאחדות התימנים בישראל | זכריה גלוסקא |  |
בסוגריים - כהונה חלקית, * יו"ר הכנסת
אחיזה טיפולית מרסנת

אחיזה טיפולית מרסנת (באנגלית: Therapeutic holding) היא טכניקה יישומית בה אדם בוגר, לרוב מחנך או מטפל, אוחז באדם אחר על מנת לרסנו ולסייע לו להירגע. הטכניקה משמשת כתגובה אל מול תוקפנות רבה ובלתי נשלטת של אדם, במטרה למנוע פגיעה שלו באחר או בעצמו. אותו אדם מוחזק בתקיפות אך ללא תוקפנות, עד לשלב בו הוא נרגע ולא מהווה סכנה. האחיזה מגבילה את יכולת התנועה של האדם וכן יוצרת קרבה גופנית.
לרוב, משתמשים באחיזה אנשי צוות במוסדות חינוך וטיפול, שעברו הכשרה מעשית מתאימה.
מטרות הטכניקה שונות ומגוונות: האחיזה יכולה לשמש לריסון המטופל, הפסקת ההתנהגות התוקפנית והצבת גבול; האחיזה יכולה לאפשר להורה או הדמות המטפלת להשיב לעצמה את הסמכות ההורית, ובגישות מסוימות מטרתה היא יצירת קרבה והתקשרות. מסרים אפשריים שמנסה ההורה או המטפל להעביר באמצעות הטכניקה, הם: "אני נמצא/ת כאן", "לא אעזוב אותך", "אני יכול/ה לשאת את הכעס והכאב שלך", ו"אשאר איתך כמה זמן שזה ייקח".
רקע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
האחיזה הטיפולית מבוססת על הטכניקה של רוברט זסלו (Robert Zaslow), פסיכולוג אמריקאי שטיפל במטופלים הלוקים בתסמונות הספקטרום האוטיסטי. לטענתו, האחיזה הכפויה יוצרת סביבה בטוחה עבור האדם, המסייעת להפחתת ביטויי הזעם המאפיינים את הלוקים בתסמונות אלו.
הטכניקה התפתחה לא מתוך תאוריה, אלא מתוך ההתנסות בשטח, במסגרות שונות כמו בתי חולים פסיכיאטריים, פנימיות ועוד.
השימוש בטכניקה

הספרות המקצועית מתארת טכניקות שונות לאחיזה הטיפולית. ככלל, ניתן להבחין בין טכניקות אחיזה המיועדת לטיפול בילדים קטנים מול טכניקות המיועדות לשימוש בילדים גדולים ובמבוגרים שהסכנה שנשקפת מהם גדולה יותר.
עם ילדים קטנים האחיזה מתבצעת בישיבה על הרצפה, כאשר המבוגר אוחז בילד כשגבו של הילד צמוד לבטנו של המבוגר, והרגליים והידיים של המבוגר מונעים את תנועת הילד. אחיזה של ילדים גדולים או מבוגרים מתבצעת בכמה שלבים ואפשרויות. יש שיטות בהן המטפל אוחז את המטופל תוך כדי עמידה יציבה ובטוחה, כאשר גבו של המטופל צמוד לבטנו של המטפל, ידיו של המטפל מקיפות את ידי המטופל, וראשו כפוף מאחורי כתפו של המטופל (כדי למנוע פגיעת ראש בראש). יש שיטות הכוללות הפלה זהירה של המטופל על הארץ ואחיזת ידיו מאחורי גבו כשפניו מופנות למטה. לעיתים יש צורך בשניים או שלושה אנשים כדי לבצע את האחיזה. במהלך כל סוגי האחיזה, קיימת חשיבות רבה לנשימה רגועה של המטפל, שבהדרגה "עוברת" אל המטופל, לצד העברת מסר של ביטחון, יציבות וסמכות. כן קיימת חשיבות לכך שלא תהיה מניעה טוטאלית של כל תנועה של המטופל, אלא אפשור תנועה חלקית, במיוחד של כפות הידיים והרגליים ושל הצוואר והראש; האחיזה באזורי הגוף האחרים מונעת פגיעה אפשרית של תנועות חלקיות אלו.
לאחר תחילת האחיזה לריסון המטופל, האחיזה יכולה להימשך בין מספר דקות ועד מספר שעות, והיא מסתיימת כאשר המטופל מראה סימנים של רגיעה ושליטה עצמית. יש חשיבות רבה לכך שהאחיזה לא תיעשה ממקום של כוחניות או מרגשות של כעס או פגיעה. האחיזה אינה אמורה להוות עונש.
ביקורת

בתחילת המאה ה-21 ספגה השיטה ביקורת רבה ויעילותה כשיטת טיפול מצויה במחלוקת. בנוסף, האחיזה עלולה לסכן את המטופל והמטפל, וידועים מקרים בהם ילדים ומבוגרים נפגעו מטיפול זה. פורסמו אף מקרי מוות והפרעת דחק פוסט-טראומטית בילדים בעקבות טיפול בהחזקה. בהיעדר פיקוח, ייתכן אף שימוש מופרז בכוח בעת שימוש בשיטה זו.
מעבר לאפשרות לפגיעה פיזית, השימוש באחיזה עלול לפגוע בביטחון העצמי של המטופל. מטופלים שנפגעו בעבר מאלימות אף עלולים לחוות את האחיזה כשחזור של הטראומה.
המחלוקת לגבי הגדרת מטרת השיטה יכולה להביא לשימוש לא הולם באחיזה. באופן טבעי, הורה או איש מקצוע שמתמודד מול זעם ואלימות שמופנה אליו, עלול להשתמש באחיזה באופן בלתי מבוקר וללא התאמה לצורכי המטופל.
ראו גם

טיפול פסיכיאטרי
פסיכיאטריה
אשפוז כפוי
החזקה
קשירה פסיכיאטרית
חדר הרגעה
הערות שוליים

↑  חיים עומר, "שיקום הסמכות ההורית", עמ' 49-50
↑  Zaslow, R. W., & Menta, M. (1975). "The psychology of the Z process: Attachment and activation". San Jose, CA: San Jose State University Press.
↑  Seclusion & Restraint - Is Therapeutic Holding Dead?. American Academy of Child&Adolescent Psychiatry. Jan/Feb 2005.
אליוט מונוד

אליוט מונוד (באנגלית: Eliott Mounoud; נולד ב-10 באוגוסט 1995) הוא כדורגלן חופים שווייצרי המשחק בעמדת השוער בנבחרת שווייץ בכדורגל חופים. השוער השווייצרי שיחק בקבוצות כדורגל חופים מספרד, גאורגיה, פורטוגל, ישראל, אוקראינה, רוסיה, איטליה וברזיל.
קריירה

מונוד התגורר בטורדמברה, ספרד מאז שהיה בן חמש ואף רצה לייצג את נבחרת ספרד בענף. לעומת זאת, לאחר שלא זומן לסגל הנבחרת הספרדית, הוא נענה בחיוב לזימון לנבחרת מולדתו, שווייץ, שבה ערך את הופעת הבכורה שלו על החול בשנת 2017, כשהיה בן 22.
הוא עזר לנבחרתו להגיע למקום השלישי בגביע העולם בכדורגל חופים לשנת 2021 ואף קטף את תואר כפפת הזהב של הטורניר. בשנים 2021 ו-2022 הוא נבחר לשוער הטוב ביותר בעולם כחלק מטקס כוכבי כדורגל החופים.
ב-18 ביוני 2023, זכה עם בני "פלפלה" כפר קאסם בגביע אירופה לאלופות, כשכבש את שני השערים של קבוצתו במשחק הגמר מול פיזה, שערים שהובילו את המשחק לפנדלים, שבהם כפר קאסם יצאה עם ידה על העליונה.
סטטיסטיקות

| תחרות | שנה | הופעות | שערים |
| --- | --- | --- | --- |
| גביע העולם בכדורגל חופים | פרגוואי 2019 | 4 | 1 |
| גביע העולם בכדורגל חופים | רוסיה 2021 | 6 | 3 |
| סך הכל | סך הכל | 10 | 4 |
| תחרות | שנה | הופעות | שערים |
| --- | --- | --- | --- |
| אליפות אירופה בכדורגל חופים | 2019 | 4 | 3 |
| אליפות אירופה בכדורגל חופים | 2020 | 4 | 2 |
| אליפות אירופה בכדורגל חופים | 2021 | 6 | 4 |
| אליפות אירופה בכדורגל חופים | 2022 | 6 | 5 |
| סך הכל | סך הכל | 20 | 14 |
| תחרות | שנה | קבוצה | הופעות | שערים |
| --- | --- | --- | --- | --- |
גביע אירופה לאלופות: 
| גביע אירופה לאלופות | פורטוגל 2017 | גאורגיה דינמו בתומי | 7 | 2 |
| גביע אירופה לאלופות | פורטוגל 2018 | גאורגיה דינמו בתומי | 5 | 2 |
| גביע אירופה לאלופות | פורטוגל 2019 | פורטוגל ספורטינג ליסבון | 8 | 1 |
| גביע אירופה לאלופות | פורטוגל 2020 | אוקראינה ארתור מיוזיק | 7 | 0 |
| גביע אירופה לאלופות | פורטוגל 2022 | ישראל בני "פלפלה" כפר קאסם | 7 | 3 |
| גביע אירופה לאלופות | פורטוגל 2023 | ישראל בני "פלפלה" כפר קאסם | 8 | 3 |
| סך הכל | סך הכל | סך הכל | 42 | 11 |
תארים > קבוצתיים

גביע העולם לאלופות בכדורגל חופים (1): 2024
גביע אירופה לאלופות בכדורגל חופים (1): 2023
אליפות ישראל (1): 2024
תארים > לאומיים

אליפות אירופה בכדורגל חופים
אליפות (1): 2022
המשחקים האירופיים
אליפות (1): 2023
תארים > אישיים

גביע העולם בכדורגל חופים
כפפת הזהב: 2021
כוכבי כדורגל החופים
נבחרת החלומות העולמית (2): 2021, 2022
אליפות ישראל
השוער המצטיין: 2024
הערות שוליים

↑  אוזו ומולי קלארק זוכים בתואר השחקן המצטיין לעונת 2021 בדובאי
↑  בה מרטינס ואדריאלה נמנו לשחקני כדורגל החופים הטובים ביותר
↑  ‏היסטוריה בכדורגל החופים: כפר קאסם זכתה בגביע אירופה לאלופות, באתר ספורט1, 18 ביוני 2023
אייל האנדים

| אייל האנדים |
| --- | --- |
 אייל אנדים צ'יליאני
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
תת־משפחה:: איילי העולם החדש
סוג:: אייל האנדים
שם מדעי
 Hippocamelus ‏לוקרט, 1816

אייל האנדים או אייל ממוזלג (שם מדעי: Hippocamelus) הוא סוג של אייל מתת-משפחת איילי העולם החדש הכולל שני מינים החיים בהרי האנדים שבאמריקה הדרומית. השם המדעי הוא שילוב של שתי מילים יווניות, Hippo = סוס; camelus = גמל (למה), ונקרא כך משום שאנשים תיארו אותו לראשונה כיצור ביניים בין סוס ולמה.
מאפיינים

לשני המינים קרניים קטנות יחסית בעלות שני סיעופים בלבד, כאשר הסיעוף האחורי גדול יותר. מינים אלה אינם טריטוריאליים ומסתפקים בהפגנת דומיננטיות; כמו כן קרבות בין זכרים נדירים, מה שגם מסביר מדוע קרניו של סוג זה אינן מפותחות. 

המינים חיים על פי רוב במדרונות ההרים, ופרוותם עבה ומחממת. עופרים של מינים אלה נולדים ללא נקודות, וצבעם כהה כשל הבוגרים. 

שני המינים סובלניים יחסית לנוכחות לבני אדם, דבר שהוא יוצא דופן בקרב האיילים.
מינים

הסוג אייל האנדים כולל שני מינים:
אייל אנדים צ'יליאני או אייל דרום האנדים (Hippocamelus bisulcus) הגדול בסוג, נפוץ בדרום האנדים במדינות: ארגנטינה וצ'ילה, ומצוי ב סכנת הכחדה.
אייל אנדים פרואני או אייל צפון האנדים (Hippocamelus antisensis) המין הקטן יותר, נפוץ בצפון האנדים במדינות: ארגנטינה, פרו, ובוליביה. מסווג במצב פגיע.
אלי אברמוב

| --- | --- |

אברמוב בהופעה של להקה הקליק, 2011
 לידה:  25 ביולי 1954 ירושלים, ישראל 
 פטירה:  24 בנובמבר 2015 (בגיל 61) תל אביב-יפו, ישראל 
 מוקד פעילות:  ישראל 
 תקופת הפעילות:  1979–2015 (כ־36 שנים)
 עיסוק:  מלחין, גיטריסט, מפיק מוזיקלי
 סוגה:  רוק • רוק אלטרנטיבי • גל חדש
 כלי נגינה:  גיטרה, סינתיסייזר 
 שיתופי פעולה בולטים:  הקליק, ערן צור, דנה אינטרנשיונל, רונה קינן, קורין אלאל, היונים, Pitchbend
 
אלי אברמוב (25 ביולי 1954 – 24 בנובמבר 2015) היה מוזיקאי, מלחין, ומפיק מוזיקלי ישראלי, ממייסדי להקת "הקליק", ששיתף פעולה עם מוזיקאים ישראלים רבים, בהם ערן צור, קורין אלאל, דנה אינטרנשיונל, טל גורדון ואחרים.
ביוגרפיה

אברמוב נולד בירושלים לנתן ואסתר אברמוב. למד בגימנסיה רחביה ושם הכיר את חברו ושותפו ליצירה, דני דותן. הם הקימו בתיכון את להקת "פולחן דיוניסוס". ב-1979 הוציאו לרדיו תקליטון עם שני שירים – "צא אל העולם" ו"אחד עם ניסיון".
ביוגרפיה > להקת הקליק

ב-1980 גיבשו את הכיוון המוזיקלי שלהם והקימו את להקת הקליק, להקת גל חדש ופוסט פאנק. חברי ההרכב היו דני דותן (מילים ושירה), אלי אברמוב (לחנים וגיטרה), עובד אפרת (בס) וז'אן ז'אק גולדברג (תופים).
הלהקה הוציאה שלושה אלבומים:
אמא, אני לא רוצה להיגמל, 1981
עולם צפוף, 1983
אני לא בפסקול, 2015
הלהקה הפסיקה את פעילותה לתקופה ממושכת עם המעבר של אברמוב לארצות הברית.
ב-1988 התקיימה במועדון "זמן אמיתי" הופעה איחוד ללהקה, היא הוקלטה ויצאה מאוחד יותר כאלבום.
דותן ואברמוב המשיכו בשיתוף הפעולה ביניהם במשך השנים. ב-1995 הלחין אברמוב שירים שכתב דותן ויצאו באלבום הסולו שלו "כל האהבות האסורות". במקביל, הם עבדו על שירים חדשים של להקת הקליק.
ב-2004 התאחדה הלהקה להקלטת שירים חדשים ולהופעות עם ז'אן ז'אק גולדברג, שהגיע מבלגיה.
ב-28 במרץ 2005 יצא מיני-אלבום עם השירים החדשים.
גולדברג נפטר ב-2006 וחמש שנים לאחר מכן חזרה הלהקה להופיע וליצור שירים חדשים (2011–2012) עם הצטרפותו של המתופף עודד פרח ללהקה.
ב-2015, חצי שנה לפני מותו של אברמוב, יצא האלבום האחרון "אני לא בפסקול". האלבום הוקלט בארצות הברית ב-Key Club Studio (אנ'), בבנטון הרבור, מישיגן. העבודה על האלבום הונצחה בסרט תיעודי שביימו דליה מבורך ודני דותן, "הקליק האחרון" (הוט, 2012).
ביוגרפיה > שהות בארצות הברית

החל מ-1985 ועד 1995 התגורר בארצות הברית. כאשר שהה בניו יורק וסן פרנסיסקו היה חבר כמלחין וגיטריסט בלהקת האינדי The Pop on Trial. הלהקה הוציאה אלבום אחד בשנת 1989.
בתחילת שנות ה-90 התגורר בלוס אנג'לס (בה גם הכיר את בת זוגו יעל בדרשי ב-1993), התמקד בהפקת מוזיקה אלקטרונית בשילוב סמפלרים, ועבד עם אמני ראפ והיפ הופ מקומיים.
ביוגרפיה > חזרה לארץ

ב-1995 חזר לישראל והשתלב בתעשיית המוזיקה המקומית, כשהפיק אלבומים לזמרים מובילים והיה מחלוצי שילוב המוזיקה האלקטרונית בישראל.
ב-1997 הפיק מוזיקלית ועיבד, יחד עם ערן צור, את המופע והאלבום "אתה חברה שלי" – משירי יונה וולך. הלחין באלבום את השירים "בעיות זהות" ו"מילים רעות".
באותה שנה השתתף בעיבודים ובנגינה (סינתיסייזר, מוג, תכנותים ודגימות) באלבום של קורין אלאל, "כשזה עמוק". באלבום השתתפו גם ענבל פרלמוטר (גיטרות ושירה), רן עפרון (קלידים), רונן תורג'מן (תופים).
ביוגרפיה > עבודה עם דנה אינטרנשיונל

אברמוב היה זה שהציע להזמין את דנה אינטרנשיונל להשתתף במופע "אתה חברה שלי". היא ביצעה שם את השירים "שיר קדמשנתי (סקס אחר)" ו-"100% גבר".
בעקבות הצלחת שיתוף הפעולה ביניהם, הם המשיכו לעבוד ביחד עד השנה האחרונה לחייו. הוא הפיק והלחין שניים מאלבומיה, וכן סינגלים ופרויקטים מיוחדים.
ב-2001 הפיק מוזיקלית את האלבום של דנה אינטרנשיונל יותר ויותר והלחין את רוב השירים באלבום (כדוגמת "למה כתבת לי שיר" ו"תן לחיות"), יחד עם דני דותן, שכתב את רוב המילים לשירים באלבום (מלבד השיר "ואחרי הכל" שכתב יואב גינאי והלחין יהודה פוליקר ו"עד סוף הזמן" שכתב איתן נחמיאס-גלס). על ההקלטה והמיקס היה אחראי הקלטה יואב שדמה. אברמוב ודותן כתבו את הלהיט "ניצחתי", שאיתו הופיעה דנה בהופעת בכורה במצעד הגאווה בתל אביב בשנת 2001.
ב-2002 הפיק ועיבד שני שירים מתוך האלבום של דנה אינטרנשיונל החלום האפשרי, "Superman" ו-"Gotta Move On".
בשנת 2007, הפיק את השיר "סרט הודי", של דנה אינטרנשיונל עם עידן יניב. באותה שנה הפיק מוזיקלית והלחין עבורה את אלבומה השמיני הכל זה לטובה, בשיתוף עם המלחין והמפיק המוזיקלי זיו גולנד. האלבום הגיע למעמד של אלבום זהב ומכר של 20,000 עותקים. באלבום השירים "את מוכנה" ו-"Love Boy" שהגיע למקום הראשון במצעד הפזמונים של גלי צה"ל.
ב-2008 הפיק ועיבד עבורה את השיר "במקום הכי נמוך בתל אביב" (מילים ולחן: אסתר שמיר), במסגרת פרויקט "עבודה עברית".
עד 2015 המשיך להלחין ולהפיק מוזיקלית שירים עבורה, חלקם לא יצאו באלבומים אלא רק כסינגלים, ביניהם: "מה לעשות?" 2013 (מילים: יעל בדרשי, לחן: דנה אינטרנשיונל) "ילדים זה שמחה" 2014 (מילים: יהושע סובול, לחן: שלמה בר).
ביוגרפיה > עבודה עם נתן סלור

הפיק מוזיקלית ועיבד, יחד עם יסמין אבן, שני אלבומים של נתן סלור: 25 שעות (2006) ו"לא זוכר את אתמול" (2011)
ביוגרפיה > פרויקט "היונים – אז היה אז"

ב-2005 בעקבות התבטאות של הזמרת יפה ירקוני וקריאה להחרמתה, יזמו גיא אסיף ואברמוב ביצוע מחודש שלה לשיר "כל היונים" (מילים: זרובבלה ששונקין, לחן: דרורה חבקין). שיתוף הפעולה הוליד את פרויקט "היונים – אז היה אז", לו היו שותפים גיא אסיף, אברמוב ויואב שדמה (טכנאי סאונד שעבד עם אלי בקביעות, מאז ימי להקת הקליק). האלבום יצא במסגרת "פלסטלינה 2" של אן. אם.סי. הזמרות והזמרים ששרו את שירי העבר הוזמנו לשיר מחדש את השירים בעיבודים מחודשים. באלבום נכללו שירים בביצוע יפה ירקוני, עדנה גורן, ששי קשת, אילנית, עפרה פוקס, יהורם גאון, רבקה זהר, עליזה עזיקרי, רן אלירן, רבקה מיכאלי, ואריק לביא, ששירו "קוטפי הקפה" היה השיר האחרון שהקליט.
ביוגרפיה > פרויקט Mock Stereo עם איגי וקסמן

בין 2007 ל-2011 כתב והלחין שירים באנגלית, אותם ביצעה איגי וקסמן, במסגרת פרויקט שנקרא מוק סטראו. הרעיון בבסיס הפרויקט היה לקחת ריפים של גיבורי גיטרה משנות השישים והשבעים, ולבסס עליהם שירי אלקטרו-פופ חדשים. האלבום יצא בשנת 2012.
ביוגרפיה > Pitchbend

ב-1999 וב-2003 הוציא אברמוב שני אלבומי סולו תחת השם "Pitchbend". באלבומים מתארחת הזמרת טל גורדון.
היה חבר בדירקטוריון אקו"ם.
חיים אישיים

אברמוב הלך לעולמו ב-24 בנובמבר 2015, בתל אביב, בעקבות מחלת הסרטן. נקבר בבית הקברות "מנוחת עולם" בנתניה.
השאיר אחריו את אשתו, יעל בדרשי, ואת שני ילדיהם נעמי ואסף.
הערות שוליים

↑  פיצ'בנד, באתר MOOMA
↑  עמי פרידמן, אלי אברמוב הובא למנוחות: "גאון מוזיקלי", באתר ynet, 26 בנובמבר 2015
| --- | --- |
בקרת זהויות :  NLI: 987007312922705171  ISNI: 0000 0000 6815 5093  MusicBrainz: 30f4d82c-36f0-4d67-9d0f-482611753834  VIAF: 97294033   WorldCat (עם VIAF): 97294033 
אברמוב בהופעה של להקת הקליק, 2011
אנטנאס וינוליס

| --- | --- |

 לידה:  7 באפריל 1882 (יוליאני) אוז'אוז'ריאי, ליטא 
 פטירה:  17 באוגוסט 1957 (בגיל 75) אניקשט, ליטא 
 מדינה:  האימפריה הרוסית, ליטא, ברית המועצות 
 מקום לימודים:  אוניברסיטת מוסקבה, Liepāja Gymnasium 
 שפות היצירה:  ליטאית 
 פרסים והוקרה:  עיטור לנין 
 
אנטנאס וינאוליס (בליטאית: Antanas Vienuolis‏; 7 באפריל 1882 - 17 באוגוסט 1957) היה סופר ליטאי, אשר כתב בסגנון דרמה והיה ידוע כאחד הכותבים הריאליסטיים ביותר.
חייו

וינוליס נולד בשם אנטנאס ז'וקאוסקאס, באוז'אוז'ריאי (אנ') שהייתה אז תחת שלטון האימפריה הרוסית. הוריו, ז'וליונאס ז'וקאוקאס ורוזאליה בארנאוסקאיטה, היו איכרים אמידים שבבעלותם היה שטח של 25 אקר. אנטנאס היה ילדם הצעיר ביותר והבן היחיד במשפחה, ואח צעיר לחמש בנות.
בשנת 1894 עבר לגור באז'ופייצ'יאי (ליט'), שם למד בבית הספר של אניקשט, בו כל החומר נלמד בשפה הרוסית. ז'וקאוקאס היה תלמיד מצטיין בבית ספרו. בשנת 1895 עבר לגור בליפאיה שבלטביה, שם למד בגימנסיה המקומית. במקום זה הכיר את הסופר הליטאי הנודע יונאס ביליונאס.
וינאוליס כתב בחייו הרבה אגדות, נובלות, ספרי זכרונות ודרמות.
נפטר כתוצאה מפקקת בחלקי המוח, ונקבר בחצר שעל יד ביתו.